Mandag holdte Grethe Holmriis, som er præst i Vor Frue Kirke, flyttedag for et af kirkens helt centrale elementer. Den 105 år gamle altertavle blev forsvarligt pakket ned af Nationalmuseet. Tavlen skal sendes til USA, hvor den skal udstilles i Utah. Efterspørgslen fra den anden side af Atlanten om at låne altertavlen til udstillingen, vækker stolthed hos Tove Krogh, som er kirkeværge i Vor Frue Kirke. - Det er klart, at når de helt ovre i Utah tager til Aalborg og finder noget de synes er spændende og som de vil bruge så meget energi og så mange ressourcer på at udstille derovre, så er det jo noget vi også skal være stolte af, siger Tove Krogh. Altertavlen skal indgå i en større udstilling om den danske kunstner Frans Schwartz, der er manden bag tavlens motiver. Efter planen er den tilbage i Aalborg igen om et år.

Opsummering:
Den 105 år gammel altertavle fra Vor Frue Kirke pakkes ned og sendes på rejse til Utah, USA, hvor den skal udstilles.